## Pravilnik o srednjoškolskom obrazovanju darovitih učenika

### NN 90/1993 (4.10.1993.), Pravilnik o srednjoškolskom obrazovanju darovitih učenika

# MINISTARSTVO KULTURE I PROSVJETE

Temeljem članka 21. stavka 3. Zakona o srednjem školstvu ("Narodne
novine", broj 19/92 i 27/93), ministar kulture i prosvjete donio je

## PRAVILNIK

### o srednjoškolskom obrazovanju darovitih učenika

I. OPĆE ODREDBE

Članak 1.

Ovim pravilnikom utvrđuju se uvjeti i način obrazovanja darovitih učenika
u srednjoj školi.

Članak 2.

Darovitost je sklop osobina koje učeniku omogućavaju trajno postignuče
natprosječnih rezultata u jednom ili više područja Ijudske djelatnosti,
a uvjetovano je visokim stupnjem razvijenosti pojedinih sposobnosti, osobnom
motivacijom i izvanjskim poticanjem.

Prema sposobnostima područja darovitosti su:

1. opće intelektualne sposobnosti

2. stvaralaćke (kreativne) sposobnosti

3. sposobnosti za pojedina nastavna i znanstvena područja

4. socijalne i rukovodne sposobnosti

5. sposobnosti za pojedina umjetnička područja

6. psihomotorne sposobnosti.

II. UOČAVANJE, UTVRĐIVANJE, POTICANJE I PRAĆENJE DAROVITOSTI

Članak 3.

Uočavanje i utvrđivanje darovitih učenika stručan je i kontinuiran proces
koji obuhvaća sve učenike na svim dobnim razinama cjelokupnog odgojno-obrazovnog
razvoja.

Uočavanje darovitih učenika u srednjoj školi ostvaruju nastavnici i
stručni suradnici. Srednja škola obvezno će koristiti osnovnoškofsku dokumentaciju
o darovitim učenicima i učenicima koji su završili osnovnu školu u kračem
vremenu od propisanog, mišljenja roditelja i drugih stručnjaka - realizatora
programa u koje je učenik uključen izvan škole.

Na osnovi uoćavanja darovitih učenika stručni tim utvrđuje kod učenika
darovitost za pojedino područje iz članka 2. stavka 2. ovoga pravilnika.

Nastavničko vijeće osniva stručni tim iz stavka 3. ovoga članka a čine
ga nastavnici predmetne nastave, psiholog, drugi stručni suradnici i stručnjaci.

Stručne upute, kriterije i instrumetarij za utvrđivanje darovitih učenika
donosi Ministarstvo kulture i prosvjete (u daljnjem tekstu: Ministarstvo).

Članak 4.

U svrhu poticanja darovitom učeniku srednja škola omogućit će:

1. razlikovne programe primjerene darovitosti učenika

2. izborne i fakultativne programe prema sposobnostima i sklonostima

3. grupni i individualni rad

4. rad s mentorom

5. osiguran upis s obzirom na utvrđeno područje darovitosti, što se
dokazuje rezultatima sudjelovanja na državnim ili međunarodnim natjecanjima
znanja. u skladu s elementima i kriterijima upisa

6. raniji upis u umjetničke škole (glazbene, plesne) temeljem utvrđene
darovitosti

7. akceleraciju ili završavanje srednjoškolskog obrazovanja u kračem
vremenu od propisanog

8. slobodne aktivnosti

9. kontakte sa stručnjacima iz područja interesa

10. pristup izvorima specifičnog znanja

11. programe o izboru profesije i karijere

12. izvanškolske programe (Ijetne škole, višednevne škole stvaralaštva
i dr.)

Članak 5.

Učenik utvrđen kao darovit svladava redoviti ili razlikovni program
u razrednom odjelu, obrazovnoj grupi i individualno.

Razlikovni program iz stavka 1. ovoga članka obogaćen je sadržajima
i metodama rada značajnim za razvoj darovitosti i napredovanje učenika.

U obrazovnoj grupi iz stavka 1. ovoga članka ostvaruju se dijelovi programa
za koje učenici imaju sposobnosti i pokazuju interes. Obrazovnu grupu ćine
učenici podjednake obrazovne razine.

Za učenika koji pokazuje izrazite sposobnosti za pojedino područje srednja
škola organizira individualni rad i osigurava mu mentora.

U obrazovnoj grupi iz stavka 1. ovoga članka može biti najviše 5 učenika.

Članak 6.

Upravno tijelo nadležno za poslove školstva županije i Grada Zagreba
utvrdit će kriterije za organiziranje posebnih razrednih odjela koje ćine
daroviti učenici iz više istovrsnih srednjih škola

Razlikovne programe iz svih nastavnih predmeta i područja izrađuje srednja
škola u suradnji s visokim učilištima i drugim znanstvenim i umjetničkim
ustanovama na osnovi stručnih uputa Ministarstva.

Članak 7.

Daroviti učenik srednje škole može u jednoj godini završiti dva razreda
polaganjem razrednog ispita.

Razredni ispit iz stavka 1. ovoga članka učenik ne polaže iz nastavnog
predmeta u kojem je unutar razlikovnog programa svladao sadržaje programa
razreda u koji akcelerira ili iz dijela programa za koji je tijekom godine
bio ocijenjen u razredu iz kojeg akcelerira.

Nastavničko vijeće donosi odluku iz stavka 2. ovoga članka na osnovi
uvida u dokumentaciju o poticanju i pračenju darovitog učenika.

Članak 8.

Odluku o završavanju srednje škole u kračem vremenu iz stavka 1. članka
7. donosi nastavničko vijeće na zahtjev učenika. roditelja odnosno staratelja,
ili razrednog nastavnika nakon pribavljenog mišljenja komisije.

Komisiju iz stavka 1. ovoga članka osniva nastavničko vijeće i čine
je razredni nastavnik, psiholog, drugi stručni suradnici. a po potrebi
i liječnik. Komisija utvrduje psihološku, pedagošku i zdravstvenu opravdanost
zahtjeva.

Članak 9.

Odluku o završavanju srednje škole u kračem vremenu donosi nastavničko
vijeće uz pristanak i, u pravilu, prisustvo roditelja odnosno staratelja.

Nastavničko vijeće dužno je donijeti odluku o završavanju srednje škole
u kračem vremenu u roku mjesec dana od dana podnošenja zahtjeva.

Srednja škola dužna je pismeno izvijestiti učenika i roditelja odnosno
staratelja o odluci nastavničkog vijeća.

Članak 10.

Srednja škola dužna je voditi evidenciju i dokumentaciju o darovitim
učenicima i učenicima koji završavaju srednju školu u kračem vremenu.

Upravno tijelo nadležno za poslove školstva županije i Grada Zagreba
vodi evidenciju darovitih učenika.

Elemente pračenja, sadržaj dokumentacije i način vođenja evidencije
iz stavka 1. i 2. ovoga članka izradit će Ministarstvo.

Podaci o svladavanju programa za darovite i podaci o završavanju srednje
škole u kračem vremenu unose se u javne isprave iz članka 70. Zakona o
srednjem školstvu (u daljnjem tekstu: Zakon).

111. ŠKOLOVANJE DAROVITIH UČENIKA U UMJETNIČKIM PODRUČJIMA

Članak 11.

Za umjetnička područja darovitosti iz članka 2. stavka 2. točke 5. ovoga
pravilnika obrazovanje se ostvaruje u srednjim umjetničkim školama (glazbenim,
plesnim, školama likovnih umjetnosti i dr.).

Darovitost za pojedino umjetničko područje provjerava se prilikom upisa
u srednju umjetničku školu.

Članak 12.

Nastava u umjetničkoj školi ostvaruje se u razrednom odjelu, obrazvnoj
grupi i individualno.

Članak 13.

Srednja glazbena škola mora ostvarivati program nastave iz najmanje
pet struka, odnosno glazbala.

Članak 14.

Razredni odjel srednje glazbene škole ima, u pravilu, od 12 do 17 učenika.

Broj učenika u obrazovnoj grupi u srednjoj glazbenoj školi ovisi o programu
i može biti od 2 do 8 učenika.

Zbor srednje glazbene škole ima najmanje 25 učenika, a orkestar najmanje
15 učenika.

Članak 15.

Srednja plesna škola mora ostvarivati program baleta, program ritmike
i plesa ili program narodnih plesova, odnosno dva ili tri programa.

Razredni odjel srednje škole ima, u pravilu, od 10 do 15 učenika.

Članak 16.

Srednja škola likovnih umjetnosti mora ostvarivati program iz najmanje
četiri likovne struke. U okviru drugih umjetničkih škola može se ostvarivati
program iz najmanje dvije likovne struke.

Obrazovna grupa srednje škole likovnih umjetnosti ima od 8 do 15 učenika
ovisno o složenosti programa.

Članak 17.

U umjetničkim školama nastava iz umjetničkih predmeta ima status teorijske
nastave.

Članak 18.

Uz redovito praćenje i ocjenjivanje učenika koje ostvaruje predmetni
nastavnik u razrednom odjelu, učenici umjetničkih škola ocjenjuju se i
komisijski.

Komisiju čine tri člana: predmetni nastavnik i dva stručnjaka istog
predmeta.

Srednje umjetničke škole koje nemaju dovoljan broj nastavnika istog
predmeta, komisiju iz stavka 2. ovoga članka osnivaju u suradnji s najbližom
srednjom umjetničkom školom.

Kriterije za rad komisije iz stavka 2. ovoga članka utvrđuje Ministerstvo.

Članak 19.

Učenicima srednjih umjetničkih škola koji imaju status redovitog učenika
u dvije škole prema članku 56. Zakona, umjetničko školovanje priznaje se
kao ispunjavanje obveza izbornog i fakultativnog programa u drugoj školi.

Članak 20.

Pored djelatnika i uvjeta određenih Zakonom nastavu u srednjim umjetničkim
školama mogu privremeno izvoditi domaći ili strani umjetnici na poziv škole,
a uz suglasnost Ministarstva, ili u okviru medunarodne kulturnoprosvjetne
suradnje Republike Hrvatske i drugih država.

Članak 21.

Srednje umjetničke škole osnivaju stručna tijela koja utvrđuju zajednićke
nastavne kriterije, programe javnih nastupa, a po potrebi sastavljaju zajedničke
ispitne komisije.

Članak 22.

U javne isprave iz članka 70. Zakona obvezno se unose podaci u slučajevima
kada su u ostvarivanju programa umjetničke škole sudjelovali umjetnici
iz članka 20. ovoga pravilnika, kao i podaci o natjecanjima, najznačajnijim
javnim nastupima ili izložbama u zemlji i inozemstvu.

Članak 23.

Ovaj pravilnik stupa na snagu osmog dana od dana objave u "Narodnim
novinama".

Klasa: 602-03/93-01-25

Urbroj: 532-02-4/1-93-05

Zagreb, 15. rujna 1993.

Ministar kulture i prosvjete

**mr. Vesna Girardi-Jurkić, v. r.**

Pravilnik, NN 90/1993-1755
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)